

ที่ มท ๐๘16.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต

 กรุงเทพมหานคร ๑๐๓๐0

 กรกฎาคม ๒๕67

เรื่อง ขอเชิญเข้าร่วมชมการจัดแสดงนิทรรศการ Sustainability Expo 2024 (SX 2024)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. รายชื่อองค์กรปกครองส่วนท้องถิ่นที่ได้เข้าร่วมชม
นิทรรศการ Sustainability Expo 2023 จำนวน 1 ชุด

 2. รายละเอียดนิทรรศการ Sustainability Expo 2024 จำนวน 1 ชุด

 3. แบบแจ้งรายชื่อนักเรียนร่วมเป็นอาสาสมัครในงานนิทรรศการ จำนวน 1 ชุด

 4. แบบแจ้งความประสงค์นำนักเรียนเข้าร่วมชมนิทรรศการฯ จำนวน 1 ฉบับ

ด้วยกรมส่งเสริมการปกครองท้องถิ่นได้รับการประสานงานจาก บริษัท ไทยเบฟเวอร์เรจ จำกัด ว่าในปี 2567 จะมีการจัดแสดงนิทรรศการ Sustainability Expo 2024 (SX 2024) ระหว่างวันที่
27 กันยายน - 6 ตุลาคม 2567 ณ ศูนย์การประชุมแห่งชาติสิริกิติ์ กรุงเทพมหานคร จึงขอความร่วมมือจังหวัด ดำเนินการ ดังนี้

1. ประชาสัมพันธ์การจัดแสดงนิทรรศการ Sustainability Expo 2024 (SX 2024) ระหว่างวันที่ 27 กันยายน - 6 ตุลาคม 2567 ณ ศูนย์การประชุมแห่งชาติสิริกิติ์ กรุงเทพมหานคร ให้องค์กรปกครอง
ส่วนท้องถิ่นที่ได้นำนักเรียน/นักศึกษา ครู และบุคลากรทางการศึกษาเข้าร่วมชมนิทรรศการ Sustainability Expo 2023 เมื่อปี 2566 ตามสิ่งที่ส่งมาด้วย 1 จัดส่งนักเรียน/นักศึกษา และบุคลากรดังกล่าวเข้าร่วม
ชมนิทรรศการฯ รวมทั้งประชาสัมพันธ์เชิญชวนให้องค์กรปกครองส่วนท้องถิ่นในเขตจังหวัด จัดส่งนักเรียน/นักศึกษา ครู และบุคลากรทางการศึกษาเข้าร่วมชมนิทรรศการฯ ในวัน เวลา และสถานที่ดังกล่าว พร้อมทั้งแจ้งรายชื่อให้กรมส่งเสริมการปกครองท้องถิ่นทราบ ผ่านระบบ Google form ลิงก์ https://bit.ly/3RLZciR ภายในวันศุกร์ที่ 19 กรกฎาคม 2567 โดยเบิกค่าใช้จ่ายในการเดินทางไปราชการจากต้นสังกัด ซึ่งผู้จัดงาน
จะสนับสนุนอาหารและเครื่องดื่มแก่ผู้เข้าร่วมชมนิทรรศการฯ ทั้งนี้ กำหนดวัน เวลา การร่วมชมนิทรรศการ
ของแต่ละองค์กรปกครองส่วนท้องถิ่น จะแจ้งให้ทราบในโอกาสต่อไป

 /2. ประชาสัมพันธ์ ...

-2-

 2. ประชาสัมพันธ์ให้สถานศึกษาที่จัดการศึกษาระดับมัธยมศึกษา และอาชีวศึกษา เชิญชวนนักเรียน/นักศึกษาที่มีความสามารถในการสื่อสารได้ 2 ภาษา (ภาษาไทยและภาษาอังกฤษ) เข้าร่วมเป็นอาสาสมัคร 2 ภาษา นำชมนิทรรศการ Sustainability Expo 2024 ระหว่างวันที่ 27 กันยายน - 6 ตุลาคม 2567
ณ ศูนย์การประชุมแห่งชาติสิริกิติ์ กรุงเทพมหานคร และแจ้งรายชื่อให้กรมส่งเสริมการปกครองท้องถิ่นทราบ
ทางไปรษณีย์อิเล็กทรอนิกส์ dla0816.3@gmail.com ภายในวันพฤหัสบดีที่ 25 กรกฎาคม 2567 โดยนักเรียน
ที่เข้าร่วมเป็นอาสาสมัครจะได้รับใบประกาศเกียรติคุณจากหน่วยงานผู้จัดงานแสดงนิทรรศการ ทั้งนี้ กรมส่งเสริมการปกครองท้องถิ่นจะแจ้งรายชื่อนักเรียนที่ได้รับการคัดเลือกให้ทราบในโอกาสต่อไป

รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวสรัลพัฒน์ พรหมสาขา ณ สกลนคร โทร. 081 451 6416

ร.อสถ. ........................................

ผอ.กศ. ........................................

ผอ.กง.สศ. …................................

หน.ฝ. ..........................................

จนท. ...........................................

https://bit.ly/4bmArkr

QR Code

สิ่งที่ส่งมาด้วย